Imtella' Awwissu 17, 2021 Il-korrispondent ta' CNN fl-Afganistan, Clarissa Ward kellha tibdel l-ilbies tagħha fil-beraħ malli t-Taliban ħa r-riedni tal-pajjiż. Ilbieraħ, il-ġurnalista dehret f'xandira diretta mal-kamra tal-aħbarijiet ta' CNN liebsa l-hijab. Dan, peress li taħt it-Taliban, in-nisa jridu jilbsu l-hijab fil-pubbliku b'mod obbligatorju. — Shaun Walker (@shaunwalker7) August 16, 2021 Min-naħa l-oħra, f'kollegament ieħor 24 siegħa qabel, meta t-Taliban kien għadu ma daħalx f'Kabul, Ward dehret tirrapporta mill-kapitali Afgana b'xagħarha miġbud u b'xalla m'għonqha. — Oliver Darcy (@oliverdarcy) August 15, 2021 F'kitba fuq Twitter, il-ġurnalista ġibdet l-attenzjoni għall-fatt li nhar Santa Marija l-kollegament li għamlet kien ġewwa u mhux barra, u għaldaqstant kienet libera li tilbes kif trid. Qalet, iżda, li għalkemm barra dejjem libset il-velu, xagħarha u ġisimha qatt ma kienu jkunu mgħottija għalkollox. — Clarissa Ward (@clarissaward) August 16, 2021 Ir-ritorn tat-Taliban qed iħasseb l-aktar lin-nisa tal-pajjiż . Attivisti tad-drittijiet tal-bniedem qed jgħidu li d-drittijiet li n-nisa kisbu fuq medda ta' 20 sena jinsabu viċin li jisfumaw.